Immanuel Hasenkamper

**Immanuel Paul-Joseph Hasenkamper**, kjent som **Immanuel den skrøpelige**, var en jirsk edler av Hasenkamp som er antatt å ha blitt et vilt barn. Han forsvant fra hjemmet sitt kort tid etter offentliggjøringen av hans forlovelse med Edmonde av Jynnës, og hun ble giftet bort til broren Ferdinand II av Westen-Felder. Immanuel var eldste sønn av Heinrich I av Westen-Felder og Magdalena Hasenkamper, og dermed arvingen til Westen-Felder da faren arvet setet ved Ferdinand I sin død – Immanuels grandonkel.

Den unge mannen forsvant fra hjemmet sitt uten videre spor. Man vet ikke hva som faktisk skjedde med ham, men at han døde etter 10. mai 1571 A.Æ. ble fastslått av hans mor Magdalena kort tid etter hans forsvinning. Rapporter dukket opp senere om en gutt som passet hans beskrivelse, men ingen i Hasenkamper-familien ønsket å se nærmere i det hele. Immanuels forsvinning og skjebne er derfor fremdeles et mysterium.

## Temming

* Lyn

Som en del av den nye høyadelen på Jipsir, var det ingen restriksjoner for hvem som kunne bruke kreftene sine. Immanuel fikk derfor heller ingen særegen opplæring. Han brukte dem likevel til fritt bruk, men hadde ingen kontroll over kreftene sine. Han hadde vansker for å lære, og han var derfor isolert i stor grad fra sine søsken for å ikke skade dem.

## Biografi

### Tidlig liv og ungdomstid

#### En problematisk fødsel

Født i Hasenkamper-familiens palé i byen Hasenkamp, var Immanuel en velsignelse. Han viste seg å være sterk allerede fra fødselen. Likevel stemte ikke utseendet overens med det Henrich hadde sett for seg. Ingen i hans familie lignet på Immanuel. Han utelukket dermed at han lignet på noen i Magdalenas familie. Han lot derimot skylden gå over på Magdalena. Ifølge legen som var tilstede, Poppo Chowburg, skal Immanuel ha blitt overlatt til jordmoren med én gang etter fødselen.

Chowburg var likevel en gammel praxer, hvor tradisjonen var at barnet ble sammen med faren den første måneden allerede fra dag én – bare fulgt av en amme. For Chowburg var dette et tegn på at Immanuel ikke ville leve et godt liv hos Hasenkamper-familien. Han påtok seg ansvaret med å beskytte gutten den første måneden; Magdalena var for svak til å ta seg av Immanuel, og fødselen var hard for henne.

Immanuel blir beskrevet allerede fra første måneden Chowburg tar seg av ham, å ikke være en sann gutt. Legen skriver at gutten hadde sterkt bøyde lepper som tilhørte en unaturlig stor munn, øyne som aldri så rett fram når han var våken. Chowburg mistenkte det skyldtes den miksede nasjonaliteten til begge av Immanuels foreldre – da han ikke kunne finne noe lignende tilfelle i praxisk historie.

Da omsorgsmåneden var over, måtte Immanuels far overtales av Chowburg til å ta ham til seg. Magdalena var glad for å omsider kunne se sønnen sin. Chowburg omtaler sitt besøk hos familien som dyster når han forlater slottet. Mens Immanuels mor virker til å være fra seg, ute av stand til å forstå situasjon, viser hans far noe som grenser til forakt overfor gutten.

#### Forhold til Chowburg

Immanuel blir tatt vare på av Magdalenas kammerpike, som er bekymret for guttens helse. I løpet av Immanuels første år, virker han ikke til å forstå kreftene han besitter. Det later ikke til å være mulig å oppnå skikkelig kontakt med ham. Kammerpiken tilkaller legen Chowburg igjen, som påtar seg oppdraget å oppdra Immanuel. Magdalena er glad for å kunne ha noen til å passe på gutten, mens Heinrich lar det skje for å slippe å se Immanuel.

Den gamle legen blir dermed Immanuels farsfigur. Han kan likevel ikke stille opp som lærer, og sitter derfor sammen med gutten når Magdalena lærer ham opp i de enkleste ting. På denne tiden har Immanuel blitt to år, og blitt storebror to ganger. Magdalena har påtatt seg å lære opp alle barna, men forsvinner fort ut av livene til både Immanuel og hans søsken når Immanuels far blir gjort til den nye fyrsten av Westen-Felder. Chowburg er den som følger opp gutten og søsknene. Legen blir praktisk talt en del av de ansatte i Hasenkamper-familiens hjem på dette tidspunktet. Det blir også ham som følger Immanuel opp gjennom oppveksten.

Da Heinrich blir tatt i ed hos visekonge Télesphore sommeren 1554 A.Æ., blir Immanuel utelatt fra seremonien mens de yngre søsknene blir tatt med til Darukus for å bivåne hendelsen.

Gjennom ungdomsårene, oppgir Chowburg at forsøk på å lære Immanuel noe, går ikke. Han virker til å ikke skjønne noe som blir sagt rundt ham. Alt virker til å koke ned til et system av korte beskjeder og håndgester. Den gamle mannen blir likevel dårligere og dårligere, og blir til slutt utsatt for et angrep fra Immanuel. Barnepasserne til Immanuels søsken observerer at ungdommen løper rundt legen i hagen. Idet han løper mot Chowburg, skyter han lyn mot ham og legen faller død om på stedet. Hendelsen blir dekket over kjapt, og Chowburgs lik blir begravd i familiens hage. Immanuel selv blir isolert på rommet sitt som straff av søsknenes barnepassere.

## Trivia

1. *Immanuel* kommer fra det hebraiske עִמָּנוּאֵל *('Immanu'el)* og betyr "Gud er med oss".
2. *Paul* kommer fra det romerske familienavnet *Paulus*, som betyr "liten" eller "ydmyk" på latin.
3. *Joseph* er den franske formen av *Josef*, et mannsnavn som er avledet av det hebraiske *Jōsēph*, "Herren skal forøke".
4. *Hasenkamper* er adaptert av de tyske ordene *hosen* "bukse, hose" eller "beinklær" og *kampf* "kamp, strid" med *er* som skal indikere at personen kommer fra byen Hasenkamp på Jipsir.
5. Immanuel har symptomer som indikerer han led av en variant av Pitt–Hopkins syndrom.